open-index/open-wikipedia-markdown huggingface dataset:
Killer Karaoke Thailand ขอร้อง อย่าหยุดร้อง

**Killer Karaoke Thailand ขอร้อง อย่าหยุดร้อง** เป็นรายการโทรทัศน์ไทยประเภทเกมโชว์แข่งขันร้องเพลงภายใต้อุปสรรคต่าง ๆ โดย บริษัท แฮฟเอกู๊ดดรีม จำกัด ซื้อลิขสิทธิ์รายการคิลเลอร์แครีโอกี ในรูปแบบของสหรัฐ จากโซดิอัคมีเดีย มาผลิตในรูปแบบของประเทศไทย ดำเนินรายการโดย ชาคริต แย้มนาม และ บอล เชิญยิ้ม ออกอากาศทุกวันจันทร์ เวลา 20:30–21:30 น. ทางสถานีโทรทัศน์โมเดิร์นไนน์ทีวี เริ่มออกอากาศครั้งแรกเมื่อวันที่ 5 สิงหาคม พ.ศ. 2556

ภายหลัง บริษัท เฮลิโคเนีย เอช กรุ๊ป จำกัด ซึ่งเป็นบริษัทในเครือเดียวกับแฮฟเอกู๊ดดรีม ได้นำรายการนี้กลับมาสร้างใหม่ แต่ปรับไปใช้รูปแบบต้นฉบับของคิลเลอร์ คาราโอเกะ คือ ซิง อีฟ ยู แคน จากสหราชอาณาจักร และเปลี่ยนชื่อเป็น Sing If You Can ร้องห้ามเลิก ออกอากาศทางช่อง 7HD เมื่อปี พ.ศ. 2563

## รูปแบบรายการ
ในแต่ละสัปดาห์ จะมีผู้เข้าแข่งขันเข้าแข่งขันจำนวน 6 คน โดยเเบ่งการแข่งขันออกเป็น 3 รอบ รอบละ 2 คน แข่งขันร้องเพลงภายใต้อุปสรรคที่ทางรายการเตรียมไว้คนละ 1 เกม โดยมีข้อกำหนดคือ "อย่าหยุดร้อง" ไม่ว่าจะเกิดอะไรขึ้น เมื่อแข่งขันจบในแต่ละรอบแล้ว คณะกรรมการจำนวน 100 คน จะกดปุ่มโหวตการแสดงที่ตนชื่นชอบที่สุดในรอบนั้น ๆ โดยผู้ที่ได้รับคะแนนมากที่สุดจะผ่านเข้ารอบสะสมเงินรางวัล

ในรอบสะสมเงินรางวัล ผู้เข้าแข่งขันที่ผ่านเข้ารอบจากรอบก่อนหน้าทั้ง 3 คน จะต้องร้องเพลงบนเเท่นหมุนที่หมุนเร็วขึ้นเรื่อย ๆ ซึ่งจำนวนเงินรางวัลจะเพิ่มขึ้นตามความเร็วในการหมุนของแท่นหมุน เเละผู้ที่อยู่บนแท่นหมุนเป็นคนสุดท้ายจะเป็นผู้ชนะ เเละได้รับเงินรางวัลตามจำนวนที่สะสม ซึ่งกำหนดไว้สูงสุดที่ 100,000 บาท

## ข้อวิจารณ์
รายการนี้ถูกวิพากษ์วิจารณ์อย่างมากเรื่องการนำสัตว์ชนิดต่าง ๆ ใส่บ่อน้ำเพื่อขู่ขวัญผู้เข้าแข่งขันขณะร้องเพลง ซึ่งเป็นจนกระทั่งมีผู้ร้องเรียนเรื่องนี้แก่คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ว่าเป็นการกระทำที่ขัดต่อมาตรา 37 แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 ทำให้รายการนี้ยุติการออกอากาศเมื่อวันที่ 25 สิงหาคม พ.ศ. 2557

## ดูเพิ่ม
* Sing If You Can ร้องห้ามเลิก

## อ้างอิง

## แหล่งข้อมูลอื่น
* 
* 
* 
* 

หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการโทรทัศน์โดยแฮฟเอกู๊ดดรีม เอช กรุ๊ป
หมวดหมู่:รายการโทรทัศน์ไทยที่สร้างจากรายการโทรทัศน์อเมริกัน
หมวดหมู่:เกมโชว์ดนตรี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2556
หมวดหมู่:เกมโชว์ไทยในคริสต์ทศวรรษ 2010
หมวดหมู่:รายการเพลงทางโทรทัศน์ไทยในคริสต์ทศวรรษ 2010
หมวดหมู่:รายการประกวดร้องเพลงในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2557
จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดตาก]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้ง

## ดูเพิ่ม
* จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

ตาก
หมวดหมู่:การเลือกตั้งในจังหวัดตาก
ศาสนาอิสลามกับแมว

แมวถือเป็น "สัตว์เลี้ยงที่เป็นแบบอย่าง" โดยชาวมุสลิม และได้รับการชื่นชมในด้านความสะอาด และเป็นสัตว์อันเป็นที่รักของมุฮัมมัด กฎหมายอิสลามจัดให้แมวมีความบริสุทธิ์ตามศาสนา และมี *[[บะเราะกะฮ์]]* ต่างจากสัตว์ชนิดอื่น เช่น สุนัข และอนุญาตให้แมวเดินเข้าบ้านและแม้แต่มัสยิดได้อย่างเสรี แม้ว่าแมวมีความบริสุทธิ์ตามศาสนา เลือดเนื้อของมันเป็นสิ่งต้องห้าม เชื่อกันว่าแมวเป็นสัตว์เลี้ยงที่พบได้บ่อยที่สุดในประเทศมุสลิม
 
## สุขอนามัยและการทำหมัน

ตามธรรมเนียมอิสลาม แมวไดรับการชื่นชมจากความสะอาด พวกมันถือว่าสะอาดและอนุญาตให้เข้าบ้าน และแม้แต่มัสยิด รวมถึงมัสยิดอัลฮะรอม อาหารที่แมวลองชิมถือว่าฮะลาลในด้านการบริโภคอาหารของพวกมันไม่ได้ทำให้การรับประทานอาหารของมุสลิมเป็นสิ่งที่ไม่อาจยอมรับได้ และน้ำที่แมวดื่มก็ได้รับอนุญาตในการทำวุฎูอ์ (การชำระล้างร่างกายของมุสลิม) เช่นกัน นอกจากนี้ ยังมีความเชื่อในมุสลิมบางส่วนว่าแมวค้นหาคนละหมาด
 
นักวิชาการอิสลามมีความเห็นต่างกันในด้านการทำหมันสัตว์ กระนั้นส่วนใหญ่ยังคงยืนกรานว่าการทำหมันแมวจะได้รับอนุญาต "หากมีประโยชน์บางประการในการทำหมันแมว และหากการทำหมันจะไม่ทำให้แมวตาย"
 
## มุอิซซะฮ์

มุสลิมหลายคนเชื่อว่ามุอิซซะฮ์ () เป็นแมวโปรดของมุฮัมมัด อย่างไรก็ตาม กลับไม่มีการกล่าวถึงแมวตัวนี้ในฮะดีษหรือผลงานอื่น ๆ ทำให้มุสลิมหลายคนโต้แย้งว่าแมวนี้ไม่มีตัวตนจริง
 
ไม่สำคัญว่ามุอิซซะฮ์มีตัวตนจริงหรือไม่ มุฮัมมัดเป็นที่รู้กันว่าเคยวิพากษ์วิจารณ์ผู้ทารุณกรรมแมว
 
## อ้างอิง

 
## แหล่งข้อมูลอื่น
*History of the Cat in Islam
 
หมวดหมู่:แมวในฐานสัตว์เลี้ยง
หมวดหมู่:สัตว์ในศาสนาอิสลาม
หมวดหมู่:คติชาวบ้านแมว
หมวดหมู่:วงศ์เสือและแมวในศาสนา
การเลือกตั้งนายกองค์การบริหารส่วนจังหวัดพระนครศรีอยุธยา พ.ศ. 2567

**การเลือกตั้ง[[นายกองค์การบริหารส่วนจังหวัด]]พระนครศรีอยุธยา พ.ศ. 2567** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 4 สิงหาคม พ.ศ. 2567 

สืบเนื่องจาก สมทรง พันธ์เจริญวรกุล นายกองค์การบริหารส่วนจังหวัดพระนครศรีอยุธยาได้ลาออกจากตำแหน่ง

## ผู้สมัครนายกองค์การบริหารส่วนจังหวัด
### หมายเลข 1: [[วัชรพงศ์ ระดมสิทธิพัฒน์]]
อดีตนายกองค์การบริหารส่วนตำบลบ้านใหม่ สังกัดกลุ่มก้าวใหม่อยุธยา โดยมี ชริน วงศ์พันธ์เที่ยง สส.พระนครศรีอยุธยา เขต 2 พรรคก้าวไกล ให้การสนับสนุน

### หมายเลข 2: [[สมทรง พันธ์เจริญวรกุล]]
อดีตนายกองค์การบริหารส่วนจังหวัดพระนครศรีอยุธยา 4 สมัย

## ผลการเลือกตั้ง

## อ้างอิง

## แหล่งข้อมูลอื่น

พระนครศรีอยุธยา
หมวดหมู่:การเลือกตั้งในจังหวัดพระนครศรีอยุธยา
จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดตาก]] กุมภาพันธ์ พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้ง

## ดูเพิ่ม
* จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

## อ้างอิง

ตาก
หมวดหมู่:การเลือกตั้งในจังหวัดตาก
นับสิบจะจูบ

**นับสิบจะจูบ** เป็นละครโทรทัศน์ไทย นำแสดงโดยนพเก้า เดชาพัฒนคุณและภูมิพัฒน์ เอี่ยมสำอาง

ผลิตโดยบริษัทกู๊ดฟีลลิ่ง และดีทุกวัน 2019 ร่วมกับ ดีฮัปเฮ้าส์ ออกอากาศครั้งแรกทางช่อง 3 เอชดี กำกับการแสดงโดยบัณฑิต สินธนภารดี ก่อนที่จะเผยแพร่อย่างเป็นทางการบนช่องยูทูบในอีก 1 สัปดาห์ถัดมา

ละครเรื่องนี้ดัดแปลงจากนวนิยายชื่อเดียวกัน เรื่องราวของความรักและความผูกพันอันลึกซึ้งระหว่าง 'จีน' และ 'นับสิบ' สองหนุ่มที่ต้องเรียนรู้ที่จะรักกันท่ามกลางวงการซีรีส์วายที่เต็มไปด้วยความกดดันและความคาดหวัง

นับสิบจะจูบได้รับความนิยมอย่างสูงในหลายประเทศในเอเชีย จนนำไปสู่การสร้างตอนพิเศษชื่อ Lovely Writer Special Episode: 2 Years of Love, 2gether or Not? ซึ่งเล่าเรื่องราวความสัมพันธ์ของ นับสิบ และ จีน อีก 2 ปี หลังจากเหตุการณ์ในเนื้อเรื่องหลัก

ได้รับการยกย่องจากนิตยสารชื่อดังระดับโลกอย่าง Teen Vogue ให้เป็นหนึ่งในซีรีส์ BL (Boys' Love) ที่ดีที่สุดของปี 2021

## อ้างอิง

หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครชายรักชายไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยกู๊ดฟีลลิ่ง
โนเกีย 8.1 / X7

**โนเกีย 8.1** ซึ่งเป็นที่รู้จักในชื่อ **โนเกีย X7** ในประเทศจีน เป็นสมาร์ทโฟนระดับกลางภายใต้แบรนด์ โนเกีย พัฒนาโดย HMD Global ซึ่งใช้ระบบปฏิบัติการ แอนดรอยด์ เวอร์ชั่น แอนดรอยด์ วัน โดยประกาศเปิดตัวเมื่อวันที่ 6 ธันวาคม 2018

## อ้างอิง

หมวดหมู่:สมาร์ตโฟน
8.1
หมวดหมู่:โทรศัพท์มือถือที่เปิดตัวในปี ค.ศ. 2018
หมวดหมู่:โทรศัพท์มือถือที่มีกล้องหลังหลายตัว
หมวดหมู่:สมาร์ทโฟนที่ยกเลิกการผลิต
Indothais lacera

***Indothais lacera*** เป็นชนิดของหอยทากทะเล มอลลัสก์แกสโทรพอดใต้ทะเลในวงศ์ Muricidae หรือหอยทากหิน

## รายละเอียด
ขนาดของหอยทากวัยผู้ใหญ่อยู่ระหว่าง 30 ถึง 57 มิลลิเมตร

## ที่อยู่อาศัย
สัตว์ชนิดนี้พบในมหาสมุทรอินเดียฝั่งแอฟริกาใต้ ทะเลแดง ทะเลเมดิเตอร์เรเนียน และมหาสมุทรแปซิฟิกฝั่งเอเชียตะวันออกเฉียงใต้

## อ้างอิง

* Vine, P. (1986). *Red Sea Invertebrates.* Immel Publishing, London. 224 pp
* Gofas, S.; Le Renard, J.; Bouchet, P. (2001). Mollusca, in: Costello, M.J. et al. (Ed.) (2001). *European register of marine species: a check-list of the marine species in Europe and a bibliography of guides to their identification*. Collection Patrimoines Naturels, 50: pp.&nbsp;180–213
* Streftaris, N.; Zenetos, A.; Papathanassiou, E. (2005). *Globalisation in marine ecosystems: the story of non-indigenous marine species across European seas*. Oceanogr. Mar. Biol. Annu. Rev. 43: 419–453
* Leung KF. & Morton B. (2003). Effects of long-term anthropogenic perturbations on three subtidal epibenthic molluscan communities in Hong Kong. In: Morton B, editor. Proceedings of an International Workshop Reunion Conference, Hong Kong: Perspectives on Marine Environment Change in Hong Kong and Southern China, 1977-2001. Hong Kong University Press, Hong Kong. pp 655-717
* Claremont, M., Vermeij, G. J., Williams, S. T. & Reid, D. G. (2013). Global phylogeny and new classification of the Rapaninae (Gastropoda: Muricidae), dominant molluscan predators on tropical rocky seashores. Molecular Phylogenetics and Evolution. 66: 91–102.

## แหล่งข้อมูลอื่น

* 
* Born, I. Von. (1778). Index rerum naturalium Musei Cæsarei Vindobonensis. Pars I.ma. Testacea. Verzeichniß der natürlichen Seltenheiten des k. k. Naturalien Cabinets zu Wien. Erster Theil. Schalthiere
* Lamarck, (J.-B. M.) de. (1822). Histoire naturelle des animaux sans vertèbres. Tome septième. Paris: published by the Author, 711 pp
* Jenkins, H. M. (1864). On some Tertiary Mollusca from Mount Séla, in the island of Java. Quarterly Journal of the Geological Society of London. Volume 20, pp. 45-65, pls. 6, 7
* Link, D.H.F. (1807-1808). Beschreibung der Naturalien-Sammlung der Universität zu Rostock. Adlers Erben. 1 Abt
* Katsanevakis, S.; Bogucarskis, K.; Gatto, F.; Vandekerkhove, J.; Deriu, I.; Cardoso A.S. (2012). Building the European Alien Species Information Network (EASIN): a novel approach for the exploration of distributed alien species data. BioInvasions Records. 1: 235-245
ฉือ อฺวี่ฉี

**ฉือ อฺวี่ฉี** (; เกิด 28 กุมภาพันธ์ 1996) เป็นนักแบดมินตันชาวจีน ซึ่งปัจจุบันเป็นนักแบดมินตันชายอันดับหนึ่งของโลก ฉือคว้าแชมป์ซูเปอร์ซีรีส์ครั้งแรกในรายการเฟรนช์ โอเพ่น ปี 2016 เขาเอาชนะหลิน ตัน แชมป์เก่า 6 สมัย ในการแข่งขันออลอิงแลนด์ โอเพ่น 2017 ผ่านเข้าสู่รอบชิงชนะเลิศ และสามารถคว้าแชมป์รายการออลอิงแลนด์ โอเพ่นได้อีกครั้งในปี 2018 โดยเอาชนะหลิน ตัน ในรอบชิงชนะเลิศได้อย่างเด็ดขาด นอกจากนี้ เขายังคว้าเหรียญเงินในการแข่งขันแบดมินตันชิงแชมป์โลก ปี 2018 มาครองได้อีกด้วย

## ชีวิตวัยเด็ก
ฉือ อฺวี่ฉี เกิดเมื่อวันที่ 28 กุมภาพันธ์ 1996 ที่เมืองหนานทง มณฑลเจียงซู ประเทศจีน บิดาชื่อฉือ เล่ย์ มารดาชื่อฟาง ฟาง เขาเริ่มเล่นแบดมินตันตั้งแต่อายุ 6 ขวบ โดยเข้าฝึกซ้อมที่โรงเรียนกีฬาสำหรับเยาวชนในเมือง ในปี 2007 ฉือเดินทางไปศึกษาต่อที่ประเทศสิงคโปร์ รวมถึงเล่นแบดมินตัน เขาเข้าเรียนที่โรงเรียนประถมยู่เหนิง และฝึกฝนที่โรงเรียนแบดมินตันสิงคโปร์ ภายใต้การดูแลของอดีตโค้ชใหญ่ของสมาคมแบดมินตันสิงคโปร์ คือ โค้ชจาง ชิงสง

## อ้างอิง

หมวดหมู่:บุคคลที่เกิดในปี พ.ศ. 2539
หมวดหมู่:นักกีฬาจีนที่ได้เหรียญเงินเอเชียนเกมส์
หมวดหมู่:นักแบดมินตันในโอลิมปิกฤดูร้อน 2020
หมวดหมู่:นักแบดมินตันในโอลิมปิกฤดูร้อน 2024
หมวดหมู่:บุคคลที่ยังมีชีวิตอยู่
หมวดหมู่:นักกีฬาจีนที่ได้เหรียญทองเอเชียนเกมส์
คิม เย-จี (นักกีฬายิงปืน)

**คิม เย-จี** (; เกิดวันที่ 4 กันยายน ค.ศ. 1992) เป็นนักกีฬายิงปืนสั้นอัดลมทีมชาติเกาหลีใต้ซึ่งได้รับรางวัลเหรียญเงินในการแข่งขันยิงปืนสั้นอัดลม 10 ม. หญิงในโอลิมปิกฤดูร้อน 2024 หรือ Olympic Paris 2024 ณ กรุงปารีส ประเทศฝรั่งเศสโดยเธอทำคะแนนได้ 241.3 คะแนน เป็นอันดับ 2 โดยพ่ายให้กับ โอ เย-จิน เพื่อนร่วมชาติ ที่ทำคะแนนได้ 243.2 คะแนน คว้าเหรียญทองพร้อม ทำลายสถิติโอลิมปิกเกมส์ เดิมของ วิตาลีนา บาตซาราชคีน่า จากรัสเซีย ที่เคยทำไว้ 240.3 คะแนน

## ชีวประวัติ
คิมเกิดที่ ดันยัง จังหวัดชุงช็องเหนือ ประเทศเกาหลีใต้ เธอสำเร็จการศึกษาที่โรงเรียนมัธยมต้นดันยังและโรงเรียนมัธยมกีฬาชุงบุก  ในปี 2010 จากนั้นเธอเข้าร่วมทีมยิงปืนที่สำนักงานเทศมณฑลอิมซิล คิมได้เข้าร่วมการแข่งขัน ยิงปืนชิงแชมป์โลก ครั้งแรกในเมืองมิวนิก ซึ่งเธอได้รับเหรียญทองแดงในประเภทเยาวชนของปืนสั้นอัดลม 10 เมตร หญิง ในปี 2024 เธอได้เข้าร่วมการแข่งขัน 2024 Asian Rifle/Pistol Championships ในปีนั้นและได้รับเหรียญเงินในปืนสั้นอัดลม 25 เมตร จากนั้นเธอได้เข้าร่วมการแข่งขัน ยิงปืนเวิลด์คัพ 2024 ซึ่งเธอได้รับเหรียญทองแดงที่มิวนิกในปืนสั้นอัดลม 25 เมตร ที่บากู คิมได้รับเหรียญเงินในปืนสั้นอัดลม 10 เมตร ก่อนที่จะทำลายสถิติโลกในประเภทปืนสั้นอัดลม 25 เมตร หญิงด้วยคะแนน 42 และคว้าเหรียญทอง

เธอได้เข้าร่วมการแข่งขัน โอลิมปิกฤดูร้อน 2024 ต่อมาในปีนั้น ซึ่งเธอได้รับเหรียญเงินใน ปืนสั้นอัดลม 10 เมตร หญิง รองจากเพื่อนร่วมชาติ โอ เย-จินเธอไว้ผมหางม้าสั้นและกำช้างยัดไส้ตัวเล็กของลูกสาวไว้ ในระหว่างการแข่งขันโอลิมปิกฤดูร้อนปี 2024 คิมกลายเป็นไวรัลบนโซเชียลมีเดียด้วยความมีเสน่ห์ของเธอ โดยมีผู้แสดงความคิดเห็นบนโซเชียลมีเดียเปรียบเทียบเธอกับตัวละครในนิยาย เจมส์ บอนด์ และ โกะโจ ซาโตรุ  หลังจากที่เธอกลายเป็นไวรัล คลิปการแข่งขันของเธอจาก ยิงปืนเวิลด์คัพ 2024 โดยที่เธอสวมหมวกแก๊ปด้านหลัง ผมบ๊อบแหลม สวมแว่นตาแบบเทอร์มิเนเตอร์ และจ้องอย่างเย็นชา และบอกกับนักข่าวว่าเธอ "ไม่มีอะไรต้องปรับปรุง" ก็กลายเป็นไวรัล ด้วยเหตุนี้ บางคนจึงยกย่องเธอว่าเป็น "บุคคลที่เจ๋งที่สุดในโลก" และมีคนชมเชยพลัง "ตัวละครหลัก" ของเธอ และนิตยสาร *[[GQ]]* บรรยายว่าเธอเป็นดาวเด่นแรกของโอลิมปิกเกมส์นี้

## อ้างอิง

หมวดหมู่:บุคคลที่เกิดในปี พ.ศ. 2535
หมวดหมู่:บุคคลที่ยังมีชีวิตอยู่
หมวดหมู่:ผู้ได้รับเหรียญรางวัลจากการแข่งขันโอลิมปิกฤดูร้อน 2024
หมวดหมู่:นักกีฬายิงปืนโอลิมปิกจากเกาหลีใต้
หมวดหมู่:ผู้ได้รับเหรียญเงินโอลิมปิกจากเกาหลีใต้
หมวดหมู่:นักกีฬายิงปืนในการแข่งขันโอลิมปิกฤดูร้อน 2024
หมวดหมู่:นักกีฬายิงปืนหญิงชาวเกาหลีใต้
โอ เย-จิน (นักกีฬายิงปืน)

**โอ เย-จิน** (; เกิด 10 พฤษภาคม 2005) เป็นนักกีฬายิงปืนชาวเกาหลีใต้ เธอได้รับเหรียญทองในประเภทปืนพกอัดลมหญิง 10 เมตรในการแข่งขัน กีฬายิงปืนในโอลิมปิกฤดูร้อน 2024 ด้วยคะแนน 243.2 ซึ่งเป็น สถิติโอลิมปิก

## ชีวประวัติ
โอ เย-จินเกิดที่ จังหวัดเชจู, เกาหลีใต้

## อ้างอิง

## แหล่งข้อมูลอื่น
* Oh Ye‐Jin at the International Shooting Sport Federation (ISSF)

หมวดหมู่:บุคคลที่เกิดในปี พ.ศ. 2548
หมวดหมู่:บุคคลที่ยังมีชีวิตอยู่
หมวดหมู่:นักกีฬายิงปืนในการแข่งขันโอลิมปิกฤดูร้อน 2024
หมวดหมู่:ผู้ได้รับเหรียญรางวัลจากการแข่งขันโอลิมปิกฤดูร้อน 2024
หมวดหมู่:ผู้ได้รับเหรียญทองโอลิมปิกจากเกาหลีใต้
หมวดหมู่:นักกีฬายิงปืนหญิงชาวเกาหลีใต้
หมวดหมู่:นักกีฬายิงปืนโอลิมปิกจากเกาหลีใต้
การเลือกตั้งนายกองค์การบริหารส่วนจังหวัดชัยนาท พ.ศ. 2567

**การเลือกตั้ง[[นายกองค์การบริหารส่วนจังหวัด]]ชัยนาท พ.ศ. 2567** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 4 สิงหาคม พ.ศ. 2567

สืบเนื่องจากอนุสรณ์ นาคาศัย ได้ลาออกจากตำแหน่ง

## ผู้สมัครนายกองค์การบริหารส่วนจังหวัด
### หมายเลข 1: [[จิตร์ธนา ยิ่งทวีลาภา]]
อดีตสมาชิกวุฒิสภา และพี่สาวอนุสรณ์ นาคาศัย อดีตนายกองค์การบริหารส่วนจังหวัดชัยนาท

### หมายเลข 2: [[ปัญญา ไทยรัตนกุล]]
อดีตนายกเทศมนตรีหันคา และอดีตผู้สมัคร สส.ชัยนาท เขต 2 พรรคพลังประชารัฐ ลงในนามก้าวใหม่ชัยนาท

### หมายเลข 3: [[สุทธิพจน์ เชื้ออภัยวงษ์]]
อดีตผู้สมัคร สส.ชัยนาท เขต 2 พรรคก้าวไกล ลงสมัครในฐานะผู้สมัครอิสระ

## ผลการเลือกตั้ง

## อ้างอิง

## แหล่งข้อมูลอื่น

ชัยนาท
หมวดหมู่:การเลือกตั้งในจังหวัดชัยนาท
การเลือกตั้งนายกองค์การบริหารส่วนจังหวัดชัยภูมิ พ.ศ. 2567

**การเลือกตั้ง[[นายกองค์การบริหารส่วนจังหวัด]]ชัยภูมิ พ.ศ. 2567** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 11 สิงหาคม พ.ศ. 2567 

สืบเนื่องจากอร่าม โล่ห์วีระ ได้ลาออกจากตำแหน่ง

## ผู้สมัครนายกองค์การบริหารส่วนจังหวัด
### หมายเลข 1: [[สุรีวรรณ นาคาศัย]]
ภรรยาสัมฤทธิ์ แทนทรัพย์ สส.ชัยภูมิ เขต 3 พรรคภูมิใจไทย

### หมายเลข 2: [[จารุวรรณ จังหวะ]]
อดีตสมาชิกสภาองค์การบริหารส่วนจังหวัดชัยภูมิ เขตอำเภอหนองบัวแดง และพี่สาวกาญจนา จังหวะ สส.ชัยภูมิ เขต 4 พรรคพลังประชารัฐ

### หมายเลข 3: [[อร่าม โล่ห์วีระ]]
อดีตนายกองค์การบริหารส่วนจังหวัดชัยภูมิ อดีตรัฐมนตรีช่วยว่าการกระทรวงคมนาคม อดีตสมาชิกสภาผู้แทนราษฎรจังหวัดชัยภูมิ บิดาของอัครแสนคีรี โล่ห์วีระ สส.ชัยภูมิ เขต 7 พรรคพลังประชารัฐ

### หมายเลข 4: ว่าที่ร้อยตรี [[พสิษฐ์ คำชัย]]
ทนายความ
### หมายเลข 5: [[วรวุฒิ ประภามณฑล]]
อดีตสมาชิกองค์การบริหารส่วนจังหวัดชัยภูมิ อำเภอเมืองชัยภูมิ เขต 3

## ผลการเลือกตั้ง

## อ้างอิง

## แหล่งข้อมูลอื่น

ชัยภูมิ
หมวดหมู่:การเลือกตั้งในจังหวัดชัยภูมิ
ทนง โพธิ์อ่าน

**ทนง โพธิ์อ่าน** (; ) อดีตประธานสภาองค์การลูกจ้าง สภาแรงงานแห่งประเทศไทย รองประธานสมาพันธ์แรงงานเสรีระหว่างประเทศภาคพื้นเอเซียแฟซิฟิค เลขาธิการสภาพแรงงานขนส่งสินค้าขาออก และโดยเป็นสมาชิกวุฒิสภา คณะกรรมการประกันสังคม และผู้พิพากษาสมทบในศาลแรงงานกลาง ได้หายสาบสูญไป เมื่อวันที่ 19 มิถุนายน พ.ศ. 2534 ระหว่างคณะรักษาความสงบเรียบร้อยแห่งชาติ (รสช.) เข้าทำการยึดอำนาจการปกครองจากพลเอกชาติชาย ชุณหะวัณ นายกรัฐมนตรี เมื่อวันที่ 23 กุมภาพันธ์ พ.ศ.2534

## การรัฐประหารปี พ.ศ. 2534
เมื่อวันที่ 23 กุมภาพันธ์ พ.ศ.2534 คณะรักษาความสงบเรียบร้อยแห่งชาติ (รสช.) ได้ก่อรัฐประหารต่อต้านรัฐบาล ประกาศกฎอัยการศึก และยกเลิกรัฐธรรมนูญ ไม่นานหลังจากการรัฐประหาร คณะรักษาความสงบเรียบร้อยแห่งชาติ (รสช.) ได้ยกเลิกสหภาพแรงงานในรัฐวิสาหกิจ ทำให้สมาชิกสหภาพแรงงานกว่า 270,000 คนต้องสูญเสียสิทธิแรงงาน ทนงทนงได้ประณามการประกาศใช้กฎอัยการศึกและความต้องการสลายพลังขบวนการแรงงานภาคเอกชนกับแรงงานรัฐวิสาหกิจออกจากกัน โดยได้แสดงทัศนะที่ชัดเจนแข็งกร้าวและคัดค้านคำสั่งต่อคณะ รสช. การเคลื่อนไหวของทนงได้รับการตอบรับจากขบวนการแรงงานสากลอย่างกว้างขวาง และได้เป็นผู้แทนคนงานไทยไปประชุมองค์กรแรงงานระหว่างประเทศ (ILO) ประเทศสวิสเซอร์แลนด์ในช่วงวันที่ 3 – 27 มิถุนายน พ.ศ. 2534 โดยเขาจะนำเรื่องการละเมิดสิทธิเสรีภาพคนงานไทยไปกล่าวในที่ประชุม ทำให้กระทรวงมหาดไทยมีคำสั่งห้ามไม่ให้ทนงเดินทางออกนอกประเทศ ทนงได้ร้องเรียนไปยัง ICFTU

## การหายตัวไป
ทนงมีกำหนดการที่จะเข้าร่วมการประชุมประจำปีขององค์การแรงงานระหว่างประเทศ (ILO) ที่ประเทศสวิตเซอร์แลนด์ในเดือนมิถุนายน พ.ศ.2534 เพื่อพูดเกี่ยวกับข้อจำกัดที่มีต่อกิจกรรมของสหภาพแรงงานไทย คณะรักษาความสงบเรียบร้อยแห่งชาติ (รสช.) ปฏิเสธไม่ให้ทนงเข้าร่วมการประชุม ก่อนที่ทนงจะหายตัวไป เขาก็บอกกภรรยาว่า “มีคนคอยตามอยู่ แต่ไม่ทราบว่าเป็นกลุ่มไหน เขาถูกข่มขู่และติดตามทุกฝีก้าว และสั่งเสียว่า ถ้าหายไป 3 วัน แสดงว่าถูกลักพาตัวไป หากไม่ติดต่อกลับมาภายใน 7 วัน”

เมื่อวันที่ 19 มิถุนายน พ.ศ. 2534 พบรถยนต์ว่างเปล่าของถนอมใกล้สำนักงานของเขาในเขตราษฎร์บูรณะ กรุงเทพฯ หลังจากที่เขาหายตัวไป ครอบครัวของเขากลัวเรื่องสุขภาพของทนง เนื่องจากเขาอายุ 55 ปี เพราะทนงเป็นโรคเบาหวาน หากเครียดมากต้องฉีดยาอินซูลินเป็นประจำ หากช่วยไม่ทันก็อาจช็อก  

## อ้างอิง

หมวดหมู่:บุคคลที่หายสาบสูญ
หมวดหมู่:นักเคลื่อนไหวชาวไทย
หมวดหมู่:นักสิทธิมนุษยชน
เอ็มบีดีเอ มีทีเออร์

**เอ็มบีดีเอ มีทีเออร์** เป็นอาวุธปล่อยพิสัยยิงนอกระยะสายตา (BVR) พัฒนาและผลิตโดยเอ็มบีดีเอ มีความสามารถในการโจมตีอากาศยานที่มีความคล่องตัวสูง และอากาศยานขนาดเล็ก เช่น อาวุธปล่อยครูซ โดรน มีระยะยิง 200 กิโลเมตร

ด้วยเครื่องยนต์แรมเจ็ทที่ใช้เชื้อเพลิงแข็งช่วยให้ขีปนาวุธสามารถบินด้วยความเร็วมากกว่า 4 มัค และให้แรงขับและการเร่งความเร็วกลางทางแก่ขีปนาวุธ ระบบการเชื่อมต่อข้อมูลแบบสองทางช่วยให้เครื่องบินที่ปล่อยขีปนาวุธสามารถอัปเดตเป้าหมายกลางทางหรือเปลี่ยนเป้าหมายใหม่ได้ตามต้องการ รวมถึงข้อมูลจากแหล่งอื่น ๆ 

มีทีเออร์เป็นผลผลิตจากโครงการร่วมของยุโรป เริ่มเข้าประจำการในกองทัพอากาศสวีเดนบนเครื่องบินยาส 39 กองทัพอากาศและกองทัพเรือฝรั่งเศสบนเครื่องบิน ดาโซราฟาล และยูโรไฟเตอร์ ไทฟูน ของกองทัพอากาศอังกฤษ กองทัพอากาศเยอรมัน กองทัพอากาศอิตาลี และกองทัพอากาศสเปน นอกจากนี้มีทีเออร์ยังถูกวางแผนให้ติดตั้งบนเครื่องบิน เอฟ-35 ไลท์นิง 2 ของอังกฤษและอิตาลี

## อ้างอิง


## แหล่งข้อมูลอื่น

* MBDA: Meteor (MBDA)

หมวดหมู่:ขีปนาวุธพิสัยไกล
หมวดหมู่:อาวุธปล่อยอากาศสู่อากาศ
แอโรสทราล

**แอโรสทราล** () เป็นสายการบินสัญชาติฝรั่งเศส ที่มีสำนักงานใหญ่และฐานการบินหลักที่ท่าอากาศยานรอล็อง กาโรสในเรอูว์นียง สายการบินให้บริการเที่ยวบินจากเรอูว์นียงสู่จุดหมายปลายทางในประเทศฝรั่งเศสแผ่นดินใหญ่ อเมริกาใต้ ประเทศไทย และจุดหมายอื่น ๆ ในมหาสมุทรอินเดีย แอโรสทราลมีเครื่องบินประจำการในฝูงบินแปดลำและพนักงาน 900 คน

## จุดหมายปลายทาง
ณ เดือนตุลาคม ค.ศ. 2022 แอโรสทราลให้บริการเที่ยวบินสู่จุดหมายปลายทางต่าง ๆ ดังนี้:

### ข้อตกลงการบินร่วม
แอโรสทราลมีข้อตกลงการบินร่วมกับสายการบินดังต่อไปนี้:

* แอร์ฟรานซ์
* มาดากัสการ์แอร์ไลน์ 
* แอร์อินเดีย
* อีวาแอร์
* เคนยาแอร์เวย์

### ข้อตกลงระหว่างสายการบิน
แอโรสทราลมีข้อตกลงกับสายการบินดังต่อไปนี้:
* การบินไทย

## ฝูงบิน
[thumb|[โบอิง 777-300อีอาร์ของแอโรสทราล]]
[thumb|[โบอิง 787-8 ของแอโรสทราล]]

### ฝูงบินปัจจุบัน
ณ เดือนสิงหาคม ค.ศ. 2024 แอโรสทราลมีเครื่องบินประจำการในฝูงบินดังนี้:

แอโรสทราลมีอายุฝูงบินเฉลี่ย 7 ปี

### ฝูงบินในอดีต
แอโรสทราลเคยให้บริการเครื่องบินดังต่อไปนี้:

## ลวดลายอากาศยาน

ไฟล์:Boeing 737-33A, Air Austral AN0136826.jpg|
ไฟล์:Air Austral B737-33A F-ODZY (13796739323).jpg|
ไฟล์:2011-06-28 07-12-42 Mauritius Grand Port Plaisance F-OHSF.jpg|
ไฟล์:DSC 2916-F-OLRA (10391813746).jpg|
ไฟล์:F-ONGB (22047162675).jpg|

## อ้างอิง

## แหล่งข้อมูลอื่น
*
หมวดหมู่:สายการบิน
หมวดหมู่:สายการบินสัญชาติฝรั่งเศส
หมวดหมู่:สายการบินสัญชาติเรอูว์นียง
หมวดหมู่:สายการบินที่ก่อตั้งในปี พ.ศ. 2517
หมวดหมู่:บริษัทฝรั่งเศสที่ก่อตั้งในปี พ.ศ. 2517
หมวดหมู่:วานิลลาอัลไลแอนซ์
ชาตินิยมตุรกี

**ชาตินิยมตุรกี** () เป็นแนวคิดชาตินิยมในบรรดาประชากรตุรกีและบุคคลที่มีอัตลักษณ์ประจำชาติเป็นชาวตุรกี ชาตินิยมตุรกีประกอบด้วยการเคลื่อนไหวทางการเมืองและสังคม กับความรู้สึกที่กระตุ้นด้วยความรักต่อวัฒนธรรม ภาษา และประวัติศาสตร์ตุรกี และความภาคภูมิใจในประเทศตุรกีและชาวตุรกี แม้ว่าสำนึกความเป็นชาติในตุรกีสามารถสืบย้อนไปได้หลายศตวรรษ แนวคิดชาตินิยมเป็นปัจจัยสำคัญในการกำหนดทัศนคติของชาวตุรกี โดยเฉพาะอย่างยิ่งตั้งแต่คริสต์ศตวรรษที่ 20 แนวคิดชาตินิยมสมัยใหม่เจริญขึ้นในช่วงสมัยทันซีมัต และยังมีความสัมพันธ์อันซับซ้อนกับอัตลักษณ์มุสลิม อุดมการณ์รวมกลุ่มเติร์ก และลัทธิตูรัน

## ประวัติ

หลังจักรวรรดิออตโตมันล่มสลาย มุสทาฟา เคมัล อาทาทืร์คขึ้นมามีอำนาจ เขาเป็นผู้นำการปฏิรูปภาษามาใช้ โดยมีจุดมุ่งหมาย "ชำระล้าง" ภาษาตุรกีจากอิทธิพลต่างชาติ (ส่วนใหญ่จากอาหรับและเปอร์เซีย) เขายังสนับสนุนวิทยานิพนธ์ประวัติศาสตร์ตุรกีในวงการทางการเมืองและการศึกษาตุรกีตั้งแต่คริสต์ทศวรรษ 1930 นักวิจัยชาวตุรกีในเวลานั้นอย่าง Hüseyin Cahit Yalçın และ Rıfat Osman Bey ก็เกิดมีแนวคิดว่าชาวซูเมอร์ยุคต้นคือชาวเติร์กดั้งเดิม

นักชาตินิยมตุรกีช่วงแรกโดยทั่วไปเป็นฆราวาส และส่วนใหญ่ได้รับอิทธิพลจาก Ziya Gökalp (1876–1924) Gökalp มีจุดมุ่งหมายในการทำให้ศาสนาอิสลามกลายเป็นเติร์ก (Turkification) เช่น อัลกุรอานควรแปลจากภาษาอาหรับไปเป็นภาษาตุรกี และการอะษานจากหออะษานควรร้องเป็นภาษาตุรกีแทนที่จะเป็นภาษาอาหรับ ในช่วงต้นของสาธารณรัฐ ธรรมเนียมศาสนาไม่เป็นสิ่งสำคัญ และกลุ่มชาตินิยมตุรกีเปิดกว้างต่อความเป็นตะวันตกในสังคมตุรกีมากกว่ากลุ่มอื่น

## ดูเพิ่ม
**[[16 จักรวรรดิเติร์กอันยิ่งใหญ่]]*

## อ้างอิง

## ข้อมูล
*Arman, Murat Necip.  "The Sources Of Banality In Transforming Turkish Nationalism" . *CEU Political Science Journal*, issue: 02 / 2007, pp.&nbsp;133–151.
*Eissenstat, Howard. "Anatolianism: The History of a Failed Metaphor of Turkish Nationalism". Paper presented at Middle East Studies Association Conference, Washington, D.C., November 2002.
*Tachau, Frank.  "The Search for National Identity among the Turks". *Die Welt des Islams*, New Series, Vol. 8, Issue 3 (1963), pp.&nbsp;165–176.]

## อ่านเพิ่ม
*
*
*

## แหล่งข้อมูลอื่น
*
ปิ่นภักดิ์

***ปิ่นภักดิ์*** เป็นซีรีส์แซฟฟิกแนวดรามาย้อนยุค สร้างจากนิยายชื่อเดียวกันของม่อนแมว เขียนบทโทรทัศน์โดย ติณณา เป็นผลงานเรื่องที่ 5 ของบริษัทไอดอลแฟคทอรี่ และได้รับการเลือกจากกระทรวงพาณิชย์ให้เป็นซีรีส์นำร่องในการส่งเสริมสินค้าไทยสู่ระดับโลก เป็นเรื่องราวของความรักและอุปสรรคระหว่างหม่อมเจ้าหญิงอนิลภัทร (ท่านหญิงอนิล) และหม่อมราชวงศ์ปิลันธิตา (คุณหญิงปิ่น) ซึ่งต้องฝ่าฟันทั้งเรื่องฐานันดรและขนบธรรมเนียม นำแสดงโดย รีเบคก้า แพทรีเซีย อาร์มสตรอง และสโรชา จันทร์กิมฮะ กำกับการแสดงโดย กิตติศักดิ์ ชีวาสัจจาสกุล

## รายชื่อนักแสดง

## งานสร้าง
ในวันที่ 18 สิงหาคม พ.ศ. 2566 ไอดอลแฟคทอรี่เผยแพร่ภาพตัวละครหลัก พร้อมประกาศเปิดตัวซีรีส์นี้ จากนั้นมีการฟิตติงในวันที่ 23 ตุลาคม พ.ศ. 2566 และเริ่มถ่ายทำในวันที่ 20 พฤศจิกายน พ.ศ. 2566

ในระหว่างถ่ายทำ มีการลงนามในบันทึกแสดงเจตจำนงความร่วมมือกับกระทรวงพาณิชย์ในวันที่ 28 กุมภาพันธ์ พ.ศ. 2567 เพื่อผลักดันสินค้าและบริการไทยสู่สากลผ่านซีรีส์เรื่องนี้ การถ่ายทำคิวเสร็จสิ้นในวันที่ 11 มิถุนายน พ.ศ. 2567 รวมทั้งหมด 55 คิว ใช้ระยะเวลาถ่ายทำทั้งสิ้น 8 เดือน มีการบวงสรวงซีรีส์ในวันที่ 30 มิถุนายน พ.ศ. 2567 จากนั้นมีงาน *The Loyal Pin Gala Premiere* เพื่อให้สาธารณชนรับชมตอนแรกพร้อมกับนักแสดงในวันที่ 28 กรกฎาคม พ.ศ. 2567 ก่อนออกอากาศตอนแรกทางช่องเวิร์คพอยท์ในวันที่ 4 สิงหาคม พ.ศ. 2567 

## เพลงประกอบละคร

## รางวัล

## อ้างอิง

หมวดหมู่:ละครหญิงรักหญิงไทย
หมวดหมู่:ละครโทรทัศน์วัยรุ่นไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ที่กำกับโดย กิตติศักดิ์ ชีวาสัจจาสกุล
หมวดหมู่:ละครโทรทัศน์ช่องเวิร์คพอยท์
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:รายการโทรทัศน์เกี่ยวกับหญิงรักร่วมเพศ
หมวดหมู่:ละครโทรทัศน์ไทยแนวชีวิตที่เกี่ยวข้องกับแอลจีบีทีในคริสต์ทศวรรษ 2020
ช่วงอายุไผเบียน

**ไผเบียน** () เป็นหินช่วงอายุอยู่ล่างที่สุดของหินสมัยฝูหรงเจียนในหินยุคแคมเบรียน ไผเบียนยังเป็นช่วงอายุแรกของสมัยฝูหรงเจียนของยุคแคมเบรียน ต่อจากช่วงอายุกูจางเจียนซึ่งอยู่ในสมัยเมียวลิงเจียนของยุคแคมเบรียน และถูกสืบต่อด้วยหินช่วงอายุเจียงชานเนียน จุดเริ่มต้นของไผเบียนถูกกำหนดด้วยการปรากฏครั้งแรกของไทรโลไบต์สปีชีส์*[[กลิปตาโนสตุส เรติคูเลตุส]]* (*Glyptagnostus reticulatus*) ประมาณ  ล้านปีก่อน จุดสูงสุดหรือจุดเริ่มต้นของเจียงชานเนียนถูกกำหนดด้วยการปรากฏครั้งแรกของไทรโลไบต์สปีชีส์*[[แอกโนสโตโตส โอเรียนทัลลิส]]* (*Agnostotes orientalis*) ประมาณ  ล้านปีก่อน

## จุดและส่วนชั้นหินแบบฉบับขอบเขตทั่วโลก
ชื่อนี้มีที่มาจากหมู่บ้านไผบี้ ซึ่งตั้งอยู่ในมณฑลหูหนาน ประเทศจีน จุดและส่วนชั้นหินแบบฉบับขอบเขตทั่วโลกถูกกำหนดใน "แหล่งไผบี้" (เทือกเขาอู่หลิง อำเภอฮวาหยวน) ซึ่งเป็นหน้าผาของหมวดหินฮวาเฉียว (花桥组) ส่วนฐานเป็นการปรากฏครั้งแรกของ*[[กลิปตาโนสตุส เรติคูเลตุส]]* (*Glyptagnostus reticulatus*) ที่อยู่สูง 396 เมตรเหนือฐานของหมวดหินฮวาเฉียว ณ พิกัด (28.3895°N 109.5257°E)

## เหตุการณ์สำคัญ
ในช่วงการเปลี่ยนแปลงระหว่างช่วงอายุกูจางเจียนและไผเบียน ได้เกิดเหตุการณ์การสูญพันธุ์ครั้งหนึ่งที่ลดความหลากหลายของสปีชีส์ลงถึง 45% เหตุการณ์นี้เกิดขึ้นพร้อมกับการสูญพันธุ์มาร์จูมัน (Marjuman) ซึ่งสามารถพบได้ในชุดซากดึกดำบรรพ์ของไทรโลไบต์และแบรคิโอพอดในบริเวณลอเรนเชีย โดยสามารถแบ่งออกเป็นสองระยะที่พบในตะกอนของประเทศจีนตอนใต้ ระยะแรกมีการลดลงของสปีชีส์เล็กน้อยเกิดขึ้นในช่วงอายุกูจางเจียน ใช้เวลาประมาณ 1.8 ล้านปี ส่วนระยะที่สองมีการลดลงของความหลากหลายอย่างชัดเจนใช้เวลา 1.2 ล้านปี ซึ่งเกิดขึ้นในช่วงอายุไผเบียน หลังจากการสูญพันธุ์ ความหลากหลายของสปีชีส์ได้กลับคืนสู่ระดับเดิม

การเปลี่ยนแปลงของไอโซโทปคาร์บอนเชิงบวกสเต็ปโตอีโออัน (SPICE) ได้เริ่มขึ้นในช่วงเขตแดนระหว่างช่วงอายุกูจางเจียนและไผเบียน เหตุการณ์นี้เกี่ยวข้องกับการเปลี่ยนแปลงของวัฏจักรคาร์บอนระดับโลก กลไกการเปลี่ยนแปลงนี้ยังไม่เป็นที่เข้าใจอย่างสมบูรณ์ แต่เชื่อว่าเกิดจากการขยายตัวของน้ำลึกที่ไม่มีออกซิเจนเข้าสู่บริเวณน้ำตื้น เหตุการณ์ SPICE มีผลกระทบที่ชัดเจนต่อไทรโลไบต์ โดยมีการลดลงของความหลากหลายของไทรโลไบต์ในช่วงเริ่มต้นและในช่วงสิ้นสุดของเหตุการณ์ ซึ่งตรงกับการสูญพันธุ์ของไบโอเมียร์มาร์จูมันช่วงสิ้นสุดลอเรเชีย (Laurentian End-Marjuman Biomere Extinction; EMBE) และการสูญพันธุ์ของไบโอเมียร์สเต็ปโตอีอัน (End-Steptoean Biomere Extinction; ESBE) ตามลำดับ เหตุการณ์ SPICE ยังมาพร้อมกับการเย็นตัวของสภาพอากาศซึ่งช่วยในการฟื้นตัวของระบบนิเวศหลังจากเหตุการณ์เริ่มต้น แต่การอุ่นตัวที่ตามมาได้รบกวนการหมุนเวียนของน้ำในมหาสมุทรและกระตุ้นให้เกิดการเปลี่ยนแปลงของสภาวะรีด็อกซ์ใหม่ซึ่งเป็นเหตุให้เกิด ESBE 

## บรรพชีวินวิทยา
สกุลของแอกโนสตอยด์ เช่น *กลิปตาโนสตุส* (*Glyptagnostus*), *[[โฮแม็กโนสตุส]]* (*Homagnostus*), *[[ซูดแอกโนสตุส]]* (*Pseudagnostus*) และ*[[แอ็กมาร์ราจิส]]* (*Acmarhachis*) เป็นที่รู้จักจากการสะสมตัวในช่วงอายุไผเบียน.

## อ้างอิง

## แหล่งข้อมูลอื่น
* 
* 
* 


หมวดหมู่:ธรณีกาลวิทยาของยุคแคมเบรียน
หมวดหมู่:ช่วงอายุทางธรณีวิทยา
หยุดถอดเถอะครับ คุณทาคามิเนะ

เป็นมังงะแนวสุขนาฏกรรมจินตนิยมไซไฟที่เขียนและวาดภาพประกอบโดยยูอิจิ ฮิอิรากิ ได้รับการตีพิมพ์เป็นตอนๆ โดยสแควร์เอนิกซ์ในนิตยสาร*[[กังกัน โจ๊กเกอร์รายเดือน]]*ตั้งแต่เดือนมกราคม พ.ศ. 2562 ซีรีส์นี้ยังได้รับการรวบรวมตีพิมพ์เป็นเล่มด้วย(ทังโกบง) ซึ่งได้รับการแปลและตีพิมพ์เป็นภาษาไทยโดยสำนักพิมพ์รักพิมพ์ มีการประกาศดัดแปลงเป็นซีรีส์อนิเมะทางโทรทัศน์โดยสตูดิโอไลเดนฟิมส์ เริ่มออกอากาศตั้งแต่เดือนเมษายนจนถึงเดือนมิถุนายน พ.ศ. 2568

## ตัวละคร
;
: 
;
: 
; / 
: 
;
: 

## สื่อ
### มังงะ
*หยุดถอดเถอะครับ คุณทาคามิเนะ*เขียนและวาดภาพประกอบโดยยูอิจิ ฮิอิรากิ ซีรีส์นี้ได้รับการตีพิมพ์เป็นตอนโดยสแควร์เอนิกซ์ในนิตยสาร*[[กังกังโจ๊กเกอร์รายเดือน]]* ตั้งแต่ฉบับเดือนกุมภาพันธ์ พ.ศ. 2562 ซึ่งวางจำหน่ายเมื่อวันที่ 22 มกราคม พ.ศ. 2562 ได้รับการรวบรวมตีพิมพ์เป็นเล่ม(ทังโกบง) ตั้งแต่วันที่ 21 กันยายน พ.ศ. 2562 ณ วันที่ 20 กุมภาพันธ์ พ.ศ. 2569 มีการตีพิมพ์หนังสือไปแล้วจำนวน 11 เล่ม ได้รับการแปลและตีพิมพ์เป็นภาษาไทยโดยสำนักพิมพ์รักพิมพ์

#### จำนวนเล่ม

### อนิเมะ
ได้มีการประกาศดัดแปลงเป็นอนิเมะซีรีส์ทางโทรทัศน์ในวันที่ 2 สิงหาคม พ.ศ. 2567 ซีรีส์นี้ผลิตโดยสตูดิโอไลเดนฟิมส์ และกำกับโดยโทโมเอะ มากิโนะ โดยมียู ซาโต้ดูแลและเป็นผู้เขียนบท โร ยามาอุจิและมายะ อิโตเป็นผู้ออกแบบตัวละครและทำหน้าที่เป็นหัวหน้าผู้กำกับภาพแอนิเมชั่น และทาเคชิ นาคัตสึกะเป็นผู้แต่งเพลงประกอบ ออกอากาศตั้งแต่วันที่ 2 เมษายนจนถึงวันที่ 18 มิถุนายน พ.ศ. 2568 ทางช่องเอที-เอ็กซ์และโตเกียวเอ็มเอ็กซ์ เพลงเปิดของเรื่องคือ "Baby Baby Baby" ขับร้องโดยมาซามิ โอคุอิร่วมกับ ส่วนเพลงปิดของเรื่องคือ "Hightail it" ขับร้องโดยมาโกโตะ ฟูรูกาวะ

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  ที่สแควร์เอนิกซ์ 
*  
* 

หมวดหมู่:มังงะที่ตีพิมพ์ในปี พ.ศ. 2562
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:การ์ตูนญี่ปุ่นเกี่ยวกับการเดินทางข้ามเวลา
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นประเภทบันเทิงคดีแนววิทยาศาสตร์
หมวดหมู่:รักพิมพ์
หมวดหมู่:ไลเดนฟิมส์
อีวาแอร์ (มายอต)

**อีวาแอร์** () เป็นสายการบินสัญชาติฝรั่งเศส ที่มีสำนักงานใหญ่และฐานการบินหลักที่ท่าอากาศยานซาอูดซี-ปาม็องด์ซีในมายอต สายการบินเริ่มดำเนินการในปี 2013

## กิจการองค์กร
อีวาแอร์เริ่มดำเนินการด้วยเงินทุนมูลค่า 4.4 ล้านยูโร

### กรรมสิทธิ์บริษัท

## จุดหมายปลายทาง
ณ เดือนสิงหาคม ค.ศ. 2024 อีวาแอร์ให้บริการเที่ยวบินสู่จุดหมายปลายทางดังต่อไปนี้:

## ฝูงบิน
### ฝูงบินปัจจุบัน
ณ เดือนกันยายน ค.ศ. 2024 อีวาแอร์มีเครื่องบินประจำการในฝูงบินดังนี้:

อีวาแอร์มีอายุฝูงบินเฉลี่ย 5.8 ปี

### ฝูงบินในอดีต
อีวาแอร์เคยให้บริการเครื่องบินดังต่อไปนี้:

## อ้างอิง

## แหล่งข้อมูลอื่น
*
หมวดหมู่:สายการบิน
หมวดหมู่:สายการบินสัญชาติฝรั่งเศส
หมวดหมู่:สายการบินสัญชาติมายอต
หมวดหมู่:สายการบินที่ก่อตั้งในปี พ.ศ. 2556
หมวดหมู่:บริษัทฝรั่งเศสที่ก่อตั้งในปี พ.ศ. 2556
มนัส ตั้งสุข

**มนัส ตั้งสุข** (27 สิงหาคม พ.ศ. 2515 – 4 สิงหาคม พ.ศ. 2567) เป็นผู้ประกาศข่าว พิธีกร และวิทยากรชาวไทย เคยเป็นผู้ประกาศข่าวทางททบ.5 เอชดี, เอ็นบีที 2 เอชดี และ พีพีทีวี และเป็นอาจารย์ประจำมหาวิทยาลัยต่าง ๆ

## ประวัติ
มนัสเกิดเมื่อวันที่ 27 สิงหาคม พ.ศ. 2515 สำเร็จการศึกษาระดับปริญญาตรี ในหลักสูตรบริหารธุรกิจบัณฑิต สาขาวิชาการจัดการโรงแรม จากวิทยาลัยดุสิตธานี, ปริญญาโท ในหลักสูตรรัฐประศาสนศาสตรมหาบัณฑิต และปริญญาเอก ในหลักสูตรปรัชญาดุษฎีบัณฑิต สาขาวิชารัฐประศาสนศาสตร์ จากวิทยาลัยบัณฑิตศึกษาด้านการจัดการ มหาวิทยาลัยศรีปทุม

### ผู้ประกาศข่าว
มนัสต้องการเป็นผู้ประกาศข่าว เพราะทุกวันชอบดูข่าวในพระราชสำนัก ที่นำเสนอโครงการอันเนื่องมาจากพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร หลากหลายโครงการ และข่าวการเมืองที่มองว่าเป็นเรื่องใกล้ตัวและเป็นอนาคตของชาติ จึงสมัครเป็นผู้ประกาศข่าวที่สถานีวิทยุโทรทัศน์กองทัพบกช่อง 5 (ททบ.5) ในปี พ.ศ. 2544 และได้รับการคัดเลือกเป็น 1 ใน 7 ผู้ประกาศข่าวในรุ่นดังกล่าว

ต่อมาในยุคเริ่มต้นโทรทัศน์ภาคพื้นดินระบบดิจิทัลในประเทศไทย มนัสได้ย้ายไปเป็นผู้ประกาศข่าวที่พีพีทีวี ก่อนจะย้ายมาที่เอ็นบีที 2 เอชดี ตามลำดับ และยังเป็นพิธีกรอิสระในรายการต่าง ๆ เช่น เมืองไทย 18 น., Talk Together ออกอากาศทาง ททบ.5 นอกจากนี้ยังเป็นอาจารย์สอนในสถาบันการประชาสัมพันธ์ตามมหาวิทยาลัยต่าง ๆ และวิทยากรประจำสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)

### เสียชีวิต
ก่อนหน้านี้ มนัสเคยมีอาการป่วยอย่างหนัก จนทำให้ไม่ปรากฏตัวทางหน้าจอโทรทัศน์ไปช่วงหนึ่ง ต่อมาเมื่อวันที่ 2 สิงหาคม มนัสมีอาการความดันโลหิตสูง จึงหมดสติจนล้มลง จนศีรษะกระทบพื้นและหัวแตก ทำให้ต้องถูกนำตัวส่งเข้ารักษาในหน่วยอภิบาลของโรงพยาบาลราชวิถี แพทย์ตรวจพบว่ามีเลือดคั่งในสมอง สมองบวม เนื่องจากก้านสมองได้รับความกระทบกระเทือนอย่างหนักขณะศีรษะกระทบพื้น และเสียชีวิตเมื่อเวลา 00:02 น. ของเช้าวันที่ 4 สิงหาคม พ.ศ. 2567 สิริอายุ 51 ปี มีกำหนดตั้งศพบำเพ็ญกุศลที่วัดพระศรีมหาธาตุวรมหาวิหาร มีพิธีรดน้ำศพในวันที่ 5 สิงหาคม สวดพระอภิธรรมตั้งแต่วันที่ 5–7 สิงหาคม และฌาปนกิจในวันที่ 8 สิงหาคม

## ผลงาน

## รางวัล
* รางวัลเทพทอง
* รางวัลสุพรรณหงส์ (สีเงิน)
* รางวัลผู้ประกาศข่าวชายดีเด่นขวัญใจมหาชน จากงาน "มายามหาชน"
* รางวัลผู้รายงานข่าวชายดีเด่น รางวัลพิฆเนศวร

## อ้างอิง

หมวดหมู่:บุคคลจากมหาวิทยาลัยศรีปทุม
หมวดหมู่:ผู้ประกาศข่าวช่อง 5
หมวดหมู่:ผู้ประกาศข่าวช่อง 11-เอ็นบีที-สทท.
หมวดหมู่:ผู้ประกาศข่าวพีพีทีวี‎
หมวดหมู่:เสียชีวิตจากโรคหลอดเลือดสมอง
จอน ซู-จี

**จอน ซู-จี** (เกิดเมื่อวันที่ 10 พฤศจิกายน ค.ศ. 1983) เป็นนักแสดงชาวเกาหลีใต้ เธอเป็นที่รู้จักจากบทบาทในละคร เช่น *[[Designated Survivor: 60 Days]]*, *[[Signal (South Korean TV series)|Signal]]*, *[[Sin Don (TV series)|Sin Don]]* และ *[[Green Mothers' Club]]* เธอยังปรากฏตัวในภาพยนตร์ด้วย *[[Marathon (2005 film)|Marathon]]*, *[[Closer to Heaven (film)|Closer to heaven]]*, *[[Radio Dayz]]*, *[[Emergency Declaration (film)|Emergency Declaration]]* และ *[[The Terror Live]]*

## ผลงาน
### ละครโทรทัศน์

### ภาพยนตร์

## ละครเวที

## รางวัลและการเสนอชื่อ

## อ้างอิง

## แหล่งข้อมูลอื่น
* 
* 

หมวดหมู่:นักแสดงหญิงจากโซล
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2526
หมวดหมู่:นางแบบเกาหลีใต้
หมวดหมู่:CS1 แหล่งที่มาภาษาเกาหลี (ko)
หมวดหมู่:บทความที่มีข้อความภาษาเกาหลี
ดวงเพชร พรหมเทพ

**ดวงเพชร พรมเทพ** (3 กรกฎาคม 254814 กุมภาพันธ์ 2566) เป็นกัปตันทีมฟุตบอลหมูป่า ชาวไทยที่ได้รับการช่วยเหลือจากถ้ำหลวงนางนอน เมื่อ พ.ศ. 2561

ดอมได้รับทุนฟุตบอลไปอังกฤษใน พ.ศ. 2565 ดอมเสียชีวิตด้วยการฆ่าตัวตายใน พ.ศ. 2566

## ประวัติส่วนตัว
thumb| กู้ภัยถ้ำหลวง มิถุนายน 2561
ดวงเพชรเกิดเมื่อวันที่ 3 กรกฎาคม พ.ศ. 2548 ชื่อเล่น ดอม เกิดที่เชียงราย

ดอมเป็นกัปตันทีมหมูป่า ที่ติดอยู่ในถ้ำหลวงนางนอนที่อุทยานแห่งชาติถ้ำหลวง-ขุนน้ำนางนอน เมื่อวันที่ 23 มิถุนายน 2561 ทำให้เกิดปฏิบัติการค้นหาและกู้ภัยถ้ำหลวงสิบเจ็ดวัน

ในปี 2565 ดวงเพชรได้รับทุนมูลนิธิซิโก้  ได้ไปศึกษาต่อที่ บรุกเฮาส์คอลลิจฟุตบอลอคาเดมีในเทศมณฑลเลสเตอร์เชอร์ ประเทศอังกฤษ

## การเสียชีวิต
เมื่อวันที่ 12 กุมภาพันธ์ 2566 พบดอมหมดสติในห้องพักที่บรุกเฮาส์คอลลิจฟุตบอลอคาเดมี เขาถูกนำตัวส่งโรงพยาบาลทั่วไปเคตเทอริง ต่อมาได้เสียชีวิตเมื่อวันที่ 14 กุมภาพันธ์

ดอมอายุ 17 ปีในขณะที่เสียชีวิต ตำรวจเลสเตอร์เชียร์ให้ความเห็นการเสียชีวิตว่าไม่มีอะไรน่าสงสัย

หลังการเสียชีวิต ครอบครัวของดอมได้ยื่นคำร้องต่อมูลนิธิซิโก้และอดีตนักฟุตบอลเกียรติศักดิ์ เสนาเมือง เพื่อขอทุนส่งร่างผู้เสียชีวิตกลับประเทศไทย หลังจากการฌาปนกิจในสหราชอาณาจักร เกียรติศักดิ์ เสนาเมือง ได้มอบอัฐิของดอมให้กับพ่อและแม่ของดอมที่สนามบินสุวรรณภูมิ เมื่อวันที่ 4 มีนาคม 2566 พิธีสวดพระอภิธรรม ณ วัดพระธาตุดอยเวา จังหวัดเชียงราย

การสอบสวนคดีสรุปว่าดอมเสียชีวิตจากอัตวินิบาตกรรม ไม่ทราบสาเหตุของการอัตวินิบาตกรรม

## อ้างอิง

หมวดหมู่:นักฟุตบอลจากจังหวัดเชียงราย
หมวดหมู่:พุทธศาสนิกชนชาวไทย
หมวดหมู่:ปฏิบัติการค้นหาและกู้ภัยถ้ำหลวง
หมวดหมู่:ผู้ฆ่าตัวตายในสหราชอาณาจักร
หมวดหมู่:ชาวไทยที่เสียชีวิตในประเทศอังกฤษ
หมวดหมู่:บุคคลจากโรงเรียนแม่สายประสิทธิ์ศาสตร์
มิลล์วินา ดีน

**เอลิซา เกลดีส์ ดีน** (; 2 กุมภาพันธ์ ค.ศ. 1912 – 31 พฤษภาคม ค.ศ. 2009) รู้จักกันในชื่อ **มิลล์วินา ดีน** () เป็นข้าราชการ นักทำแผนที่ชาวอังกฤษ และผู้รอดชีวิตคนสุดท้ายที่มีชีวิตอยู่จากการอับปางของเรืออาร์เอ็มเอส ''ไททานิก'' ในวันที่ 15 เมษายน ค.ศ. 1912 เธอยังเป็นผู้โดยสารที่เด็กที่สุด โดยตอนนั้นเธอมีอายุเพียงสองเดือน

## ครอบครัว
ดีนเกิดที่คัลเวอร์เวลล์เฮาส์ (Culverwell House) ที่บรันส์คอมบ์บริเวณชายฝั่งตอนใต้ของเดวอน ประเทศอังกฤษ ในวันที่ 2 กุมภาพันธ์ ค.ศ. 1912 จากเบอร์แทรม แฟรงก์ ดีน (Bertram Frank Dean; 1886–1912) กับจอร์เจต อีวา ไลต์ (Georgette Eva Light; 1879–1975) เธอมีพี่ชายชื่อเบอร์แทรม เวียร์ ดีน (Bertram Vere Dean; เกิดวันที่ 21 พฤษภาคม ค.ศ. 1910) เธอไม่ได้แต่งงานและไม่มีลูก พ่อของเธอเสียชีวิตบน *ไททานิก* แม่เสียชีวิตในวันที่ 16 กันยายน ค.ศ. 1975 ด้วยวัย 96 ปี และพี่ชายเสียชีวิตวันที่ 14 เมษายน ค.ศ. 1992 ด้วยอายุ 81 ปี ซึ่งครบรอบการชนภูเขาน้ำแข็ง 80 ปี

เบอร์แทรม ดีน พ่อของมิลวินา ดีน เกิดและเติบโตที่บรันส์คอมบ์ เขาย้ายไปลอนดอนในวัยผู้ใหญ่ โดยแต่งงานกับแม่ของมิลวินา ทั้งคู่ถือครองและดำเนินกิจการสถานที่จำหน่ายสุราในลอนดอนเป็นเวลาหลายปี

## ขึ้นเรือ ''ไททานิก''

## เสียชีวิต
ดีนเสียชีวิตจากโรคปอดอักเสบตอนเช้าวันที่ 31 พฤษภาคม ค.ศ. 2009 อายุ 97 ปีและ 7 สัปดาห์หลัง *ไททานิก* ออกเดินเรือ ที่ care home ใน Ashurst แฮมป์เชอร์ เธอได้รับการเผาศพ และโปรยขี้เถ้าในวันที่ 24 ตุลาคม ค.ศ. 2009 ที่ท่าปล่อยเรือในเซาแทมป์ตัน ซึ่งเป็นบริเวณที่ *ไททานิก* เริ่มต้นเดินเรือ ตั้งแต่เดือนตุลาคม ค.ศ. 2007 เป็นต้นมา ดีนกลายเป็นผู้รอดชีวิต*ไททานิก*คนสุดท้าย หลังจากบาร์บารา เวสต์ เดนตันเสียชีวิตตอนอายุ 96 ปีที่ประเทศอังกฤษ

## อ้างอิง

## แหล่งข้อมูลอื่น

* Miss Elizabeth Gladys 'Millvina' Dean&nbsp;– *Encyclopedia Titanica* biography
* Millvina Dean&nbsp;– *Daily Telegraph* obituary
* ''Titanic'' Survivor gets Mayoral Tribute *Southern Daily Echo*, 7 May 2007

หมวดหมู่:นักทำแผนที่ชาวอังกฤษ
หมวดหมู่:นักทำแผนที่หญิง
หมวดหมู่:บุคคลที่เสียชีวิตจากโรคปอดอักเสบในประเทศอังกฤษ
หมวดหมู่:บุคคลจากอำเภออีสต์เดวอน
หมวดหมู่:บุคคลจากอำเภอนิวฟอเรสต์
หมวดหมู่:นักวิทยาศาสตร์จากเซาแทมป์ตัน
หมวดหมู่:ผู้รอดชีวิตอาร์เอ็มเอส ไททานิก
เลโก้ สปอตส์

**เลโก้ สปอตส์** (; อักษรแบบเก๋คือ *LEGO Minecraft*) เป็นธีมของเลโก้ที่เปิดตัวใน ค.ศ. 2000 และยกเลิกการผลิตใน ค.ศ. 2007 ธีมดังกล่าวเน้นไปที่บรรดาเซตของเล่นกีฬาหลากหลายประเภท เช่น ฟุตบอล, บาสเก็ตบอล และฮอกกี้

## ภาพรวม
ในช่วงปลายคริสต์ทศวรรษ 1990 และต้นคริสต์ทศวรรษ 2000 บริษัทเดอะเลโก้กรุปได้ตัดสินใจที่จะขยายกลุ่มผลิตภัณฑ์ด้วยเซตของเล่นที่มีธีมกีฬา ในช่วงแรกทางบริษัทมุ่งเน้นที่ฟุตบอล เนื่องจากบรรดาเซตฟุตบอลแบบโต๊ะและเกมฟุตบอลซับยูทีโอได้รับความนิยมในช่วงเวลาดังกล่าว เลโก้ สปอตส์ เปิดตัวใน ค.ศ. 2000 และยกเลิกการผลิตใน ค.ศ. 2007 อันเป็นผลมาจากสัญญาอนุญาตหลายฉบับกับองค์กรกีฬารายใหญ่ ผลิตภัณฑ์ดังกล่าวจึงมีโลโก้อย่างเป็นทางการขององค์กรเหล่านี้

## ซอกเกอร์ / ฟุตบอล (ค.ศ. 2000–2007)
ผลิตภัณฑ์ฟุตบอลมีความแตกต่างจากเซตของเล่นเลโก้อื่น ๆ ตรงที่เน้นไปที่การดำเนินการฟุตบอลมากกว่าการก่อสร้าง จึงมีชิ้นส่วนน้อยกว่า และการสร้างแบรนด์ของเซตเหล่านี้ยังแตกต่างไปจากผลิตภัณฑ์เลโก้อื่น ๆ โดยใน ค.ศ. 2000 เซตของเล่นดังกล่าวได้รับการประกอบภาพด้วยภาพของนักฟุตบอลชาวฝรั่งเศสอย่างซีเนดีน ซีดาน ซึ่งปรากฏอยู่ในรูปแบบเลโก้ มินิฟิกเกอร์ ในเซต 3401 ส่วนชุดของเล่นบางชุด เช่น แชมเปียนชิปแชลเลนจ์ จะมีอุปกรณ์เตะที่ทำให้มินิฟิกเกอร์สามารถเตะลูกบอลได้ กระทั่งใน ค.ศ. 2001 ธีมนี้ได้เปิดตัวเซตทีมหญิงซึ่งมีผู้เล่นมินิฟิกเกอร์หญิงหกคน นับเป็นจำนวนมินิฟิกเกอร์หญิงที่มากที่สุดในเซตในขณะนั้น นอกจากนี้ ยังมีการออกชุดส่งเสริมการขายหลายเซตเพื่อให้ตรงกับการแข่งฟุตบอลโลก 2002 ครั้นตั้งแต่ ค.ศ. 2003 ถึง ค.ศ. 2005 ธีมเลโก้ สปอตส์ ได้เน้นไปที่บาสเกตบอลเอ็นบีเอและฮอกกีลีกเอ็นเอชแอล แต่ของเล่นฟุตบอลของเลโก้กลับมาปรากฏตัวอีกครั้งใน ค.ศ. 2006 พร้อมกับการเปิดตัวชุดเลโก้สามชุดที่เปิดตัวในช่วงเดียวกับการแข่งฟุตบอลโลก 2006 ที่ประเทศเยอรมนี

## อ้างอิง

## แหล่งข้อมูลอื่น
* Official Site 

สปอตส์
ฮิคารุ โอชิโระ

ฮิคารุ โอชิโระ（日本語 :大城 光  4 กรกฎาคม 2538 - ）เป็นศิลปินบอยกรุ๊ปวง MAG!C☆PRINCE เป็นคนจังหวัดไอจิ ประเทศญี่ปุ่น ปัจจุบันอยู่ต้นสังกัด วาตานาเบะ เอ็นเตอเทนเมนท์ สาขาย่อยนาโกย่า

ฮิคารุ โอชิโระ เกิดวันอังคารที่ 4 กรกฎาคม 2538 จากจังหวัดไอจิ เคยเป็นไอดอลวง MAG!C☆PRINCE หลังจากช่วงที่พักงานวง ฮิคารุเน้นโฟกัสงานดนตรี งานพิธีกรเป็นหลัก ปัจจุบันมีคู่สมรสเป็นสาวนอกวงการบันเทิง 

## ประวัติคร่าวๆ

* ฮิคารุ โอชิโระ มีส่วนสูง 174 ซม.
* นักทำขนมปัง ระดับประกาศนียบัตรขั้นที่ 2 
* งานอดิเรก: เยี่ยมร้านเบเกอรี่, แต่งเพลง, วาดรูป 
* ความสามารถพิเศษ : ทำขนมปัง , กินจุ 
* คุณพ่อเกิด เมื่อ  วันที่ 26 สิงหาคม พ.ศ.2513 
* เมื่อวันที่ 15 พฤษภาคม พ.ศ. 2567 เขาได้แต่งงานกับผู้หญิงนอกวงการบันเทิง   

## ผลงาน

### รายการโทรทัศน์

* CBC “Hanasaka Times” (วันเสาร์) 9:25-11:30 ผู้สื่อข่าวประจำ 
* CBC “Sunday Dragons” (วันอาทิตย์) 12:54-13:24 ผู้สนับสนุนพิเศษ ทีมเบสบอล Dragons 
* เนโกะ โนะ ฮิไต โฮโด ไวด์ ( TV Kanagawa ) - รีพอร์เตอร์ทีมแมวแดง (2562-2566) และ แมวเหลือง (2567-) 
* Medias FM “Hikari Oshiro’s HOME☆RADIO” ทุกอาทิตย์ที่ 1 และ 3 (วันอาทิตย์) 19:00-20:00 
* Tokai Radio “รอบรู้ภาษี คืออะไร?”  จัดร่วมกับ Naomi Sato (วันเสาร์) 25:30-26:00 

### ละครเวที

* Paco ~ From Prince Gama vs. Crayfish Majin (22-24 กุมภาพันธ์ 2568, Menicon Theatre Aoi) - รับบทเป็น Takita 

## เชิงอรรถ

### แหล่งที่มา

## ช่องทางการติดตาม

* 
* 
* 
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากจังหวัดไอจิ
ซิลวานัส วินด์รันเนอร์

**ซิลวานัส วินด์รันเนอร์** () เป็นตัวละครสมมติที่ปรากฏในซีรีส์วิดีโอเกม*[[วอร์คราฟต์]]*ที่สร้างโดยบริษัทบลิซซาร์ดเอ็นเตอร์เทนเมนต์ เธอได้รับการเปิดตัวครั้งแรกใน*[[วอร์คราฟต์ III: เรนออฟเคออส]]* และได้รับการออกแบบใหม่ครั้งใหญ่ใน*[[เวิลด์ออฟวอร์คราฟต์: แรธออฟเดอะลิชคิง]]* ตามมาด้วยการออกแบบใหม่เล็กน้อยใน*[[เวิลด์ออฟวอร์คราฟต์: ลีเจียน]]* ซึ่งครั้งหนึ่งซิลวานัสเคยเป็นนายพลเรนเจอร์เอลฟ์ชั้นสูงแห่งซิลเวอร์มูน เธอถูกอาร์ธัส เมเนธิล สังหารขณะที่เธอเป็นผู้นำกองกำลังต่อต้านการรุกรานของเขาซึ่งดูเหมือนว่าจะประสบความล้มเหลว โดยในสุดยอดยุทธการหนึ่งที่ทำให้เมืองหลวงซิลเวอร์มูนกลายเป็นซากปรักหักพัง เขาสามารถเอาชนะแม่ทัพเอลฟ์ได้ในที่สุด โดยฉีกวิญญาณของเธอออกและเปลี่ยนเธอให้กลายเป็นแบนชี ซึ่งตัวแทนใหม่ล่าสุดของลิชคิงรายนี้ได้รับพลังจากความเกลียดชังต่อสิ่งมีชีวิตและความปรารถนาอันนิรันดร์ที่จะปกครองเหนือประชาชนหน้าใหม่ของเธอ ส่วนใน*[[วอร์คราฟต์ III: โฟรเซนโธรน]]* ซิลวานัสสามารถกลับมามีจิตใจและร่างกายที่เป็นอิสระอีกครั้ง และก่อตั้งฝ่ายฟอร์เซเคนซึ่งประกอบด้วยอันเดดในขณะที่แสดงตนเป็น "แบนชีควีน" และ "ดาร์กเลดี" โดยกองกำลังอันเดดใหม่ของเธอที่สาบานว่าจะแก้แค้นลิชคิง พวกมันจึงออกเดินทางเพื่อทำสงครามปะทะกับสเคิร์จ ตลอดเกือบทั้งภาค*ลีเจียน*และหนึ่งในสามยุทธการแรกของภาค*แบตเทิลฟอร์อาเซรอธ* เธอดำรงตำแหน่งวอร์ชีฟของฮอร์ด และเป็นหนึ่งในผู้นำทางการเมืองที่ทรงอำนาจที่สุดในอาเซรอธหลังจากการตายของวอลจินในเหตุการณ์เปิดตัวของภาค*ลีเจียน* เธอละทิ้งบทบาทในภาค*เชนส์ออฟโดมิเนชัน* ที่เป็นแพตช์ 9.1 อันมีผลทำให้ตำแหน่งวอร์ชีฟถูกปลดออกและถูกแทนที่ด้วยสภาฮอร์ด ในขณะที่ความเป็นผู้นำของฟอร์เซเคนจะถูกสืบทอดโดยสภาเดโซเลต

นอกจากนี้ ซิลวานัสยังปรากฏตัวในฐานะตัวละครที่ผู้เล่นควบคุมในเกม*[[ฮีโรส์ออฟเดอะสตอร์ม]]*ซึ่งเป็นเกมแนวโมบาข้ามฝั่ง ตัวละครนี้ได้รับการให้เสียงโดยแพตตี แมตสัน ตั้งแต่*เวิลด์ออฟวอร์คราฟต์*แพตช์ 3.2 แต่ก่อนหน้านั้นเธอได้รับการให้เสียงโดยเพียรา คอปโปลา

ซิลวานัสกลายเป็นหนึ่งในตัวละครที่เป็นสัญลักษณ์และโดดเด่นที่สุดในตำนาน*วอร์คราฟต์* และได้รับการตอบรับเชิงบวกโดยทั่วไปจากผู้เล่นและนักข่าวก่อน*[[เวิลด์ออฟวอร์คราฟต์: ลีเจียน]]* ซึ่งหลังจากนั้น การพัฒนาตัวละครของเธอถูกติเตียนมากขึ้นเรื่อย ๆ โดยก่อนหน้านี้ เธอได้รับการยกย่องว่าเป็นผู้นำทางทหารที่มีความสามารถ และยังเป็นบุคคลที่น่าเห็นใจในเนื้อเรื่องของเกม ซึ่งซิลวานัสได้รับการจัดอันดับให้เป็นหนึ่งในตัวละครที่ได้รับความนิยมมากที่สุดในเกมดังกล่าว และเป็นหนึ่งในตัวละครที่สามารถจดจำได้มากที่สุดจากเกมที่วางจำหน่ายของบริษัทบลิซซาร์ดเอ็นเตอร์เทนเมนต์

## อ้างอิง

## แหล่งข้อมูลอื่น
* 

หมวดหมู่:แบนชี
หมวดหมู่:ตัวละครหญิงในวิดีโอเกม
หมวดหมู่:ตัวละครที่เป็นนักยิงธนู
หมวดหมู่:ตัวละครในบันเทิงคดีที่สามารถควบคุมความมืดหรือเงา
หมวดหมู่:ตัวละครที่เป็นเอลฟ์
หมวดหมู่:ตัวละครที่เป็นนายพลหญิง
หมวดหมู่:ตัวละครที่เป็นผู้ก่อการฆ่าล้างเผ่าพันธุ์
หมวดหมู่:ตัวละครที่เป็นลอร์ดและเลดี
หมวดหมู่:ตัวละครที่เป็นผู้สังหารหมู่
หมวดหมู่:ตัวละครที่เป็นผู้ปลุกชีพซากศพ
หมวดหมู่:ตัวละครที่เป็นนักปฏิวัติ
หมวดหมู่:ตัวละครที่เป็นทหารผ่านศึกสงคราม
หมวดหมู่:ตัวละครในวอร์คราฟต์
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2545
เฮลิโคเนีย ฟู้ด เฟสติวัล

**เฮลิโคเนีย ฟู้ด เฟสติวัล** () เป็นเทศกาลอาหารในรูปแบบเรียลลิตี (Reality Food Fest) ในประเทศไทย จัดขึ้นโดย บริษัท เฮลิโคเนีย เอช กรุ๊ป จำกัด เพื่อต่อยอดความสำเร็จจากรายการแข่งขันทำอาหารในเครือ มาสู่การจัดอีเวนต์ด้านอาหาร โดยรวบรวมเชฟจากรายการแข่งขันทำอาหารในเครือ เช่น มาสเตอร์เชฟไทยแลนด์, เชฟกระทะเหล็ก ประเทศไทย, ท็อปเชฟไทยแลนด์, เฮลล์คิทเช่นไทยแลนด์ มาเปิดบูธทำอาหารที่เน้นความอร่อยและความคิดสร้างสรรค์ให้นักท่องเที่ยว แฟนคลับของรายการ หรือแฟนคลับของเชฟแต่ละคน เข้ามาร่วมรับประทานด้วยตนเอง โดยจัดครั้งละ 10 วัน และจัดขึ้นหลาย ๆ ครั้งต่อปี เพื่อให้เชฟบางคนในรายการที่ไม่มีหน้าร้านของตนมีประสบการณ์ในการขายอาหารมากขึ้น รวมถึงแบ่งการจัดงานในแต่ละครั้งออกเป็นธีมต่าง ๆ โดยใช้เงินลงทุนในการจัดงานจากผู้สนับสนุนต่าง ๆ ครั้งละมากกว่า 10,000,000 บาท

จุดเด่นของเฮลิโคเนีย ฟู้ด เฟสติวัล คือการนำความเป็นเรียลลิตีมารวมไว้ในเทศกาลอาหาร ผ่านการแข่งขันขายทำยอดขายอาหารของเชฟทุกคน โดยให้ทุกบูธกำหนดราคาอาหารของแต่ละบูธเอง และจะประกาศผลยอดขายของเชฟแต่ละคนในอันดับต้นและอันดับท้ายให้ผู้เข้าชมงานทราบทุก ๆ 30 นาที

## ภาพรวม

## ดูเพิ่ม
* เฮลิโคเนีย เอช กรุ๊ป

## อ้างอิง

ฟู้ด เฟสติวัล
หมวดหมู่:เทศกาลอาหารและเครื่องดื่มในประเทศไทย
ทะเลสาบเสฺวียนอู่

**ทะเลสาบเสฺวียนอู่** () ตั้งอยู่ในเขตเสฺวียนอู่ ในภาคกลาง-ตะวันออกเฉียงเหนือของหนานจิง, เจียงซู ใกล้กับสถานีรถไฟหนานจิง และวัดจี้หมิง เกาะทั้งห้าในทะเลสาบถูกเชื่อมต่อกันด้วยสะพานโค้ง ภายในสวนสาธารณะมีวัด, เจดีย์, ศาลา, สวน, โรงน้ำชา, ร้านอาหาร, สถานบันเทิง, สวนสัตว์ขนาดเล็ก และแหล่งท่องเที่ยวอื่น ๆ โดยมีทางเข้าหลักคือประตูเสฺวียนอู่

## ประวัติ
ทะเลสาบนี้ถูกสร้างขึ้นตามการระบุของนักธรณีวิทยา เมื่อแผ่นเปลือกโลกเคลื่อนที่และสร้างภูเขาหยานซาน ตำนานเล่าว่า จักรพรรดิอู๋ต้าตี้ (182–252) ได้มาตั้งถิ่นฐานในพื้นที่หนานจิง และพระองค์ได้สร้างทะเลสาบนี้ขึ้นและเติมน้ำเข้าไป ทะเลสาบนี้ถูกตั้งชื่อตามมังกรดำที่เชื่อว่าเป็นเทพเจ้าแห่งน้ำโดยลัทธิเต๋าของจีน ตามตำนานของราชวงศ์ใต้ (420-859) มังกรที่เห็นในทะเลสาบนี้มีลักษณะเหมือนเต่าและงูและถูกตั้งชื่อว่าเสฺวียนอู่ ซึ่งหมายถึงเต่าดำ
ในช่วงยุคหกราชวงศ์ (222–859) มีการสร้างสวนบนพื้นที่บะซอลต์ ซึ่งปัจจุบันถือเป็นหนึ่งในสถานที่ที่งดงามที่สุดในสวนสาธารณะ นอกจากนี้บริเวณนี้เคยถูกใช้สำหรับการล่าสัตว์และฝึกซ้อมของสมาชิกในครอบครัวจักรพรรดิอีกด้วย

## ลักษณะ
ทางเข้าหลักของทะเลสาบเสฺวียนอู่คือประตูเสฺวียนอู่ ซึ่งเป็นส่วนหนึ่งของกำแพงเมืองหนานจิงที่ล้อมรอบสวนทางทิศใต้และทิศตะวันออก และวัดจีหมิงอยู่ในพื้นที่ทางตะวันตกเฉียงใต้ของสวน ทะเลสาบเสฺวียนอู่มีพื้นที่  มีเส้นรอบวง  ทะเลสาบเสฺวียนอู่มีพื้นที่ผิวน้ำ 

## แกลลอรี่

ไฟล์:Xuanwulake mount purple.jpg|ทะเลสาบเสฺวียนอู่กับภูเขาสีม่วงที่อยู่ไกลออกไป
ไฟล์:Xuanwulake city walls.jpg|ทะเลสาบเสฺวียนอู่กับเส้นขอบฟ้าและกำแพงเมืองหนานจิง
ไฟล์:Xuanwulake pool and citywall.jpg|สระน้ำและกำแพงเมืองหนานจิง


## อ้างอิง

## แหล่งข้อมูลอื่น

* Official site (Chinese)
* Xuanwu Lake Park map (Chinese)

หมวดหมู่:ภูมิศาสตร์ของหนานจิง
หมวดหมู่:สวนสาธารณะในหนานจิง
หมวดหมู่:ทะเลสาบในเจียงซู
หมวดหมู่:สถานที่จัดการแข่งขันกีฬาโอลิมปิกเยาวชนฤดูร้อน 2014
วัดแหลมมะขาม

**วัดแหลมมะขาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมงอบ อำเภอแหลมงอบ จังหวัดตราด ด้านหลังวัดเป็นที่ตั้งของศาสนสถานของชาวมุสลิม คือ โต๊ะวาลี

วัดแหลมมะขาม เดิมชื่อว่า **วัดตะพงทอง** เนื่องจากมีต้นตะพงทองใหญ่อยู่บริเวณวัด เปลี่ยนชื่อมาเป็น "วัดแหลมมะขาม" ในปี พ.ศ. 2365 มีพระอาจารย์เอี่ยม เป็นเจ้าอาวาสรูปแรก โดยประกาศตั้งวัดเมื่อปี พ.ศ. 2413 และได้รับพระราชทานวิสุงคามสีมาเมื่อ 25 กุมภาพันธ์ พ.ศ. 2453 และได้รับคัดเลือกเป็นวัดพัฒนาตัวอย่างในปี พ.ศ. 2515

พระบาทสมเด็จพระจุลจอมเกล้าเจ้าอยู่หัวเสด็จประพาสจังหวัดตราด โดยวันที่ 10 มีนาคม พ.ศ. 2443 เสด็จมาที่วัดแหลมมะขาม เพื่อนมัสการพระอธิการแดงเจ้าอาวาส ทรงถวายเกวียนแก่พระอธิการแดง เป็นเกวียนเทียมวัวทำด้วยไม้อย่างดี ปัจจุบันซากเกวียนยังคงอยู่ที่วัด เมื่อคราวมีการบูรณะอุโบสถวัดแหลมมะขาม พ.ศ. 2557 ท่านเจ้าอาวาสได้จ้างให้ช่างเขียนภาพผนังโบสถ์แสดงเรื่องราวเมื่อครั้งรัชกาลที่ 5 เสด็จประพาสน้ำตกธารมะยมและวัดแหลมมะขามเอาไว้ด้วย

## อ้างอิง

แหลมมะขาม
หมวดหมู่:อำเภอแหลมงอบ
โคเฮ โฮริโกชิ

เป็นนักวาดมังงะชาวญี่ปุ่น ที่โด่งดังจากการสร้างผลงานมังงะเรื่อง สวนสัตว์หลุดโลก, บาเรจจ์ และมายฮีโร่ อคาเดเมีย ซึ่งตีพิมพ์ลงในโชเน็งจัมป์รายสัปดาห์ ของสำนักพิมพ์ชูเอชะ ซึ่งมายฮีโร่ อคาเดเมียทำยอดขายทะลุ 100 ล้านเล่มทั่วโลกภายในเดือนเมษายน 2024 ทำให้เป็นหนึ่งในซีรีส์มังงะที่ขายดีที่สุดตลอดกาล โฮริโกชิจบการศึกษาจากโรงเรียนมัธยมโทโฮ และมหาวิทยาลัยศิลปะนาโงยะ เป็นคนพื้นเพจากจังหวัดไอจิ เขาเคยเป็นผู้ช่วยของยาซูกิ ทานากะ ผู้เขียนมังงะเรื่อง *[[ปริศนาบ้านเก่า เงามรณะ]]*, *[[Hitomi no Catoblepas]]*, และ *[[Kagijin]]*

โฮริโกชิเปิดเผยว่ามังงะที่เขาชอบตอนเด็ก ๆ ได้แก่ *[[ดราก้อนบอล (มังงะ)|ดราก้อนบอล]]*, *[[วันพีซ]]*, และ *[[นินจาคาถาโอ้โฮเฮะ|นารูโตะ]]* เขายังได้รับอิทธิพลจากศิลปินมังงะ ยูโกะ โอซาดะ (*[[Toto!: The Wonderful Adventure]]*) โฮริโกชิยังเป็นแฟนของการ์ตูนซูเปอร์ฮีโร่จากอเมริกา โดยเฉพาะ มาร์เวลคอมิกส์

## ผลงาน

## รางวัลและการเสนอชื่อ

## อ้างอิง

## แหล่งข้อมูลอื่น
* 
* 

หมวดหมู่:บุคคลที่ยังมีชีวิตอยู่
หมวดหมู่:บทความที่มีข้อความภาษาญี่ปุ่น
หมวดหมู่:บุคคลที่เกิดในปี พ.ศ. 2529
หมวดหมู่:ศิลปินมังงะ
หมวดหมู่:ศิลปินมังงะจากจังหวัดไอจิ
หมวดหมู่:นักวาดการ์ตูนญี่ปุ่น
หมวดหมู่:มายฮีโร่ อคาเดเมีย
วัดอ่าวใหญ่

**วัดอ่าวใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่าวใหญ่ อำเภอเมืองตราด จังหวัดตราด มีเนื้อที่ 25 ไร่ 3 งาน 50 ตารางวา 

วัดอ่าวใหญ่ตั้งวัดเมื่อ พ.ศ. 2374 ได้รับพระราชทานวิสุงคามสีมาเมื่อ พ.ศ. 2462 แต่เดิมก่อนที่จะสร้างเป็นวัดอ่าวใหญ่ ไม่มีสถานที่ประกอบกิจกรรมทางศาสนา จึงได้ทำการจัดตั้งเป็นสำนักสงฆ์ขึ้นมาในพื้นที่หมู่บ้านแหลมตะเคียน หมู่ที่ 1 ตำบลอ่าวใหญ่ ในเวลาต่อมาชาวบ้านเห็นว่ามีพื้นที่ที่เหมาะสมมากกว่าในการสร้างเป็นสำนักสงฆ์ เนื่องจากมีเส้นทางการคมนาคมที่สะดวก และมีน้ำใช้สอยอย่างพอเพียง จึงช่วยกันย้ายสำนักสงฆ์จากที่เดิม ซึ่งระยะห่างจากวัดอ่าวใหญ่ในปัจจุบันประมาณ 400 เมตร พ.ศ. 2413 ได้ทำการย้ายวัดอีกครั้ง โดยย้ายมาตั้งอยู่บริเวณพื้นที่ในปัจจุบัน 

อาคารเสนาสนะประกอบด้วย อุโบสถมีพิธีผูกพัทธสีมา วันที่ 12 กุมภาพันธ์ พ.ศ. 2535 ลักษณะรูปทรงเป็นอาคารคอนกรีตเสริมเหล็ก ภายในอุโบสถวัดอ่าวใหญ่มีพระประธาน คือ พระพุทธชินราช และศาลาการเปรียญ สร้างเมื่อ พ.ศ. 2514  

## รายนามเจ้าอาวาส
* หลวงตาอิน
* หลวงตาช้าง
* หลวงตาเพิ้ม
* หลวงตาเต้ย
* พระอธิการจีน
* พระอธิการอ้อย
* พระอธิการอ่วม
* พระครูพุทธิคุณคชทีป
* พระครูพิพัฒน์อโนมคุณ

## อ้างอิง

อ่าวใหญ่